**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL pritarimo KLAIPĖDOS PEDAGOGINĖS PSICHOLOGINĖS TARNYBOS dalyVAVIMUI PROJEKTE PAGAL EUROPOS SĄJUNGOS 2014–2020 METŲ INTERREG V-A LATVIJOS IR LIETUVOS BENDRADARBIAVIMO PER SIENĄ PROGRAMĄ“** **PROJEKTO**

1. **Projekto rengimą paskatinusios priežastys.**

Klaipėdos miesto savivaldybės administracija 2017 m. savivaldybės biudžete Valdymo programoje Nr. 3 numatė lėšas pastato Debreceno g. 41 fasado, langų, durų tvarkymo ir tvoros įrengimo darbams, tačiau nėra numatytos lėšos vidinio kiemo sutvarkymui. Šiame pastate yra Savivaldybės Archyvo skyriaus padalinys, sunkiosios atletikos salė, dalis pastato perduota patikėjimo teise valdyti ir disponuoti Klaipėdos pedagoginei psichologinei tarnybai (toliau – PPT).

PPT turi galimybę teikti paraišką pagal Europos Sąjungos 2014–2020 metų INTERREG V-A Latvijos ir Lietuvos bendradarbiavimo per sieną programos 3.1 prioritetą „Socialinių paslaugų ir socialinės įtraukties plėtra pažeidžiamoms grupėms“ (toliau – Projektas). PPT paruošė projektą „Lauko aplinkos pritaikymas vaikų su specialiaisiais poreikiais terapinėms ir edukacinėms veikloms bei gyvūnų terapijai“. Gautos lėšos pagal šį Projektą būtų skirtos vidinio kiemo sutvarkymui ir pritaikymui edukacinėms ir terapinėms veikloms.

1. **Parengto projekto tikslai ir uždaviniai.**

Tikslas – sudaryti sąlygas PPT dalyvauti Projekte, skiriant lėšų iš savivaldybės biudžeto PPT įsipareigojimų vykdymui.

Uždaviniai: 1) Debreceno g. 41 vidiniame kieme sukurti japonišką sodą, lauko erdves pritaikyti vaikų su specialiaisiais poreikiais edukacinėms, terapinėms bei gyvūnų terapijos veikloms;

2) dalintis patirtimi su Projekto partneriais, stiprinant Lietuvos ir Latvijos tarpinstitucinį bendradarbiavimą.

1. **Kaip šiuo metu yra teisiškai reglamentuojami projekte aptarti klausimai.**

Sąlygos, norintiems dalyvauti Projekte, yra nustatytos pagal Europos Sąjungos 2014–2020 metų INTERREG V-A Latvijos ir Lietuvos bendradarbiavimo per sieną programos 2 kvietimo 3.1 prioritetą. Duobelės savivaldybė (Latvija) pakvietė PPT, Akmenės savivaldybę, Jelgavos ligoninę „Gintermuiža“ (Latvija), Kėdainių socialinės globos namus dalyvauti šiame Projekte.

**4.**. **Kokios numatomos naujos teisinio reglamentavimo nuostatos ir kokių rezultatų laukiama.**

Dalyvaujant Projekte, bus įgyvendintas PPT vidinio kiemelio sutvarkymo projektas: mažoje erdvėje sukurtas japoniškas sodas bei pritaikyta lauko aplinka vaikų, pedagogų, tėvų edukacinėms, terapinėms ir gyvūnų terapijos veikloms. Taip pat vyks seminarai, susitikimai su partneriais. Seminare Klaipėdoje bus pasidalinta kaniterapijos paslaugų teikimo galimybėmis specialiųjų poreikių vaikams, o stovykloje Akmenėje pristatyta vaikų su klausos negalia imituojamojo dainavimo patirtis ir pamokos.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Planuojamo projekto trukmė 24 mėn. Preliminari pradžia 2018 m. sausio 7 d.. pabaiga numatyta 2020 sausio 6 d. Projekto planuojama vertė 555 742,50 Eur, iš kurių 59 900,91 Eur numatyta PPT programos įgyvendinimui: 85 procentai (50 915,77 Eur) sumos bus skirti iš Projekto lėšų, 15 proc. sumos (8 985,14 Eur) turi būti padengta įstaigos lėšomis. PPT, kaip ir kiti Projekto partneriai, planuoja 7,5 proc. (4 492,00 Eur) lėšų gauti iš 2014 – 2020 metų projektų minimalaus būtinojo bendrojo finansavimo išlaidų ir 7,5 proc. (4 492,00 Eur) lėšų įstaiga padengs iš gaunamų pajamų už teikiamas paslaugas.

Šiuo sprendimo projektu prašoma pritarti lėšų iš Klaipėdos miesto savivaldybės biudžeto skyrimui PPT Projekto įsipareigojimams vykdyti: 2018 m. skirti 43 276,00 Eur, 2019 m. – 7 640,00 Eur. Šios lėšos bus grąžintos, įgyvendinus projekto veiklas.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Neigiamų vertinimų negauta. Rengiant sprendimo projektą, 2017 m. gegužės 24 d. buvo organizuotas Klaipėdos miesto savivaldybės administracijos strateginio planavimo grupės posėdis (posėdžio protokolas Nr. STR3-7), kuriame apsvarstyta galimybė PPT dalyvauti Projekte ir gauti finansavimą. Projekto teikimui buvo pritarta.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Ulijana Petraitienė, Klaipėdos pedagoginės psichologinės tarnybos direktorė.

**10. Kiti reikalingi pagrindimai ir paaiškinimai.**

Nėra.

PRIDEDAMA. Teisės akto, nurodyto sprendimo projekto įžangoje, išrašas, 1 lapas.

Švietimo skyriaus vedėja Laima Prižgintienė